ROMANIA

JUD. PRAHOVA

COMUNA BLEJOI

PRIMAR
NR. 8605/24.04.2026        
 REFERAT DE APROBARE
la proiectul de hotarare privind bugetul initial de venituri si cheltuieli pe anul 2026
            Avand in vedere prevederile Legii 43/2026 pentru aprobarea bugetului de stat pentru anul 2026,  Legii nr.82/1991 a contabilitatii, cu modificarile si completarile ulterioare, Legii nr.273/2006 privind finantele publice locale cu modificarile si completarile ulterioare, in temeiul art.129 alin (4), litera (a), din O.U.G. 57/2019 privind Codul Administrativ, conform Deciziei Director general D.G.R.F.P. Ploiesti nr.353/20.04.2026, bugetul local al Comunei Blejoi  pentru anul 2026, se stabileste la venituri in suma de 63.500.000 lei, iar la cheltuieli in suma de 93.387.000 lei si se imparte pe doua sectiuni : sectiunea de functionare si  sectiunea de dezvoltare.  

                        Bugetul de venituri estimat a fi incasat in anul 2026 este alcatuit din : cote defalcate din impozitul pe venitul global in suma de 23.792.000 lei, sume defalcate din TVA – 11.02.02 in valoare de 5.787.300  lei care se compune din suma de  4.331.000 lei - drepturi asistenti persoane cu handicap grav sau indemnizatii lunare, suma de 5.300  lei - drepturi stabilite de Legea 248/2015 ,  suma de 162.000  lei pentru plata drepturilor copiilor cu cerinte educationale speciale cf. H.G.904/2014, suma de 705.000 lei - sume defalcate din TVA ptr finantarea cheltuielilor materiale la institutiile de invatamant preuniversitar de stat; sume defalcate din TVA pentru echilibrarea bugetelor locale – 11.02.06  in valoare de 70.000 lei si sume defalcate din TVA pentru finantarea cheltuielilor invatamantului particular – 11.02.09 in valoare de 514.0000lei. La sumele de mai sus se adauga veniturile proprii prevazute a se colecta, formate din matricola si lista de ramasita, donatii si sponsorizari, subventiile de la bugetul de stat (Programe P.N.R.R., A.F.I.R. etc.), subventii de la alte administratii etc.

             In structura sectiunii de functionare cheltuielile cu salariile se situeaza la nivelul sumei de  7.850.700  lei din care suma de 2.600.500 lei reprezinta salariile asistentilor persoanelor cu handicap si suma de 90.000 lei reprezinta alocatii pentru transportul la si de la locul de munca al cadrelor didactice, cheltuielile materiale de intretinere si functionare pentru toate activitatile sunt in  suma  de  43.195.300 lei, care include si suma de 1.000.000 lei ce reprezinta suplimentare buget Scoala Gimnaziala Radu Tudoran conform cerere solicitare, fondul de rezerva la dispozitia consiliilor locale si judetene in suma de 500.000 lei, alte titluri de cheltuieli: titlul 51 (transferuri intre unitati ale administratiei publice, subventie C.S.Blejoi)  suma de 1.750.000 lei; titlul 55 (alte transferuri) suma de 514.000 lei; titlul 57 (asistenta sociala-ajutoare sociale) suma de 3.470.000 lei; titlul 59 (alte cheltuieli- programe pentru tineret, sustinerea cultelor, sume destinate finantarii programelor sportive realizate de structurile sportive de drept privat, sume aferente persoanelor cu handicap neincadrate) suma de 830.000  lei. In total, bugetul de venituri si cheltuieli pentru sectiunea de functionare pentru anul 2026, se stabileste in suma de 58.110.000 lei.

          Sectiunea de dezvoltare, se finanteaza din excedentul bugetar al anului 2025  in suma de 29.887.000 lei, subventii de la bugetul de stat (Programele P.N.R.R. si A.F.I.R.) in suma de 4.855.000 lei, conform anexa la Proiectul de Hotarare. In total bugetul de   venituri pentru sectiunea de dezvoltare  pentru anul 2026  se stabileste in suma de 5.390.000 lei, si bugetul de cheltuieli la suma de 35.277.000 lei.

   Prevederile bugetare pentru fiecare titlul de cheltuiala si pe fiecare capitol in parte sunt sintetizate in Anexa nr.1 La Proiectul de Hotarare, iar Planul de investitii pentru anul 2026 in Anexa nr.2 la acelasi Proiect de Hotarare.

               In data de 24.04. 2026,  Comisia de Autorizare a Imprumuturilor Locale, prin Hotararea nr.9780,  a avizat favorabil contractarea de catre Comuna Blejoi a unei finantari rambursabile interne in valoare de 50.000.000 lei pentru realizarea unor investitii publice de interes local.Bugetul creditului intern propus pentru anul 2026, se stabileste la partea de venituri in suma de 20.000.000 lei si la partea de cheltuieli in suma de 20.000.000 lei, potrivit Anexei 3, la proiectul de hotarare. 

              Pentru îndeplinirea obiectivului asumat de țara noastră în cadrul Planului Național de Redresare și Reziliență (PNRR), potrivit jalonului 123 ”Bugetarea verde”, s-a aprobat Ordonanța de urgență a Guvernului nr. 75 /2024 privind reglementarea etichetării cheltuielilor bugetare şi cheltuielilor fiscale pentru bugetarea verde și Hotărârea Guvernului nr.1074/2024 pentru aprobarea Normelor metodologice de punere în aplicare a prevederilor Ordonanței de Urgență a Guvernului  nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, precum și a Regulamentului privind organizarea, funcționarea și atribuțiile Comitetului interministerial pentru etichetarea cheltuielilor bugetare și cheltuielilor fiscale. Raportul rezultat în urma analizei se aprobă de autoritățile deliberative odată cu bugetul initial al unitatilor administrativ-teritoriale, potrivit Anexei 4 la proiectul de hotarare. 
               De asemenea in bugetul   anului 2026 se cuprind estimarile anilor 2027, 2028 si 2029, atat pentru venituri cat si pentru cheltuieli. Tinand cont si de sumele propuse de D.G.R.F.P. Ploiesti acestea se vor prevede dupa caz.
                Avand in vedere cele prezentate, supun spre aprobare principalii indicatori ai bugetului initial de venituri si cheltuieli, al Comunei Blejoi, pentru anul 2026.

